FŐVÁROSI KÖZGYŰLÉS

Helyben

Tisztelt Képviselőtársaim!


A Főpolgármesteri Hivatal Sajtóirodája a Fővárosi Önkormányzat tisztségviselői és bizottságai által előre jelzett, a sajtó érdeklődésére számot tartó eseményeket hetente Eseménynaptár formájában jelenteti meg.


Ennek alapján tájékoztatom Önöket a Fővárosi Közgyűlés 2008. június 26-i ülése óta eltelt időszak eseményeiről.

Budapest, 2008. augusztus 12.








Dr. Demszky Gábor  

Június 27. péntek
· PPP konstrukcióban, mintegy 8 milliárd forintos befektetéssel megkezdődött a Közraktárak újjáépítése. A Közraktárak újjáépítésének megkezdéséről, az épületegyüttes fejlesztéséről Demszky Gábor főpolgármester, Gegesy Ferenc IX. kerületi polgármester és Bojár Iván András városarculati tanácsnok tartott sajtótájékoztatót. 
· Horváth Csaba főpolgármester-helyettes ünnepi beszédet mondott a Fővárosi Önkormányzat Jahn Ferenc Dél-pesti Kórház Semmelweis-napi ünnepségén.
· Horváth Csaba főpolgármester-helyettes és dr. Bőhm András a Fővárosi Közgyűlés Kulturális Bizottságának elnöke átadta a Fővárosi Közgyűlés Kulturális Bizottsága által a 2007/2008-as színházi évad kiemelkedő színházi teljesítményeiért odaítélt díjakat.
Június 29. vasárnap

· Horváth Csaba főpolgármester-helyettes megnyitotta a Happy Dog – Flydogs Hungary világbajnoki kvalifikációs kutyás frisbee versenyt. 
Július 3. csütörtök
· Horváth Csaba főpolgármester-helyettes felavatta a kereskedelmi és közgazdasági ismereteket európai színvonalú körülmények között oktató új Belvárosi Térségi Integrált Szakképző Központot.

Július 4. péntek

· Ikvai-Szabó Imre főpolgármester-helyettes, dr. Tóth Gábor, Budapest rendőrfőkapitánya és Fekete László, a Budapesti Turisztikai Hivatal ügyvezetője közös sajtótájékoztatón mutatták be az idei turisztikai szezon akcióit és várható eredményeit, a fővárosba látogatók védelmére tett rendőrségi intézkedéseit, valamint a BTH-BRFK közös kiadványait.
· Ikvai-Szabó Imre főpolgármester-helyettes, dr. Schneider Márta, az Oktatási és Kulturális Minisztérium szakállamtitkára, Hajdú László, Rákospalota-Pestújhely-Újpalota polgármestere, valamint Fodor Péter, a Fővárosi Szabó Ervin könyvtár főigazgatója ünnepélyes keretek között átadták a FSZEK-hálózat legújabb tagját, a Zsóka utcai könyvtárat. 
Július 23., szerda
· Demszky Gábor főpolgármester és Groniewsky Tamás, az Enviroduna Beruházás Előkészítő Kft. ügyvezetője helyszíni bejárást követően, sajtótájékoztatón ismertették a Budapesti Központi Szennyvíztisztító Telep építésének jelenlegi fázisát.

Július 25., péntek
· A Fővárosban ebben az évben 222 gyalogátkelőhely újul meg. A legnagyobb forgalmú utak zebráit idén először új, a korábbinál jobban látható festékkel, tartósabb eljárással festik újra. Az új, ún. hideg plasztikos eljárást Demszky Gábor főpolgármester és Weinek Leonárd, Zugló polgármestere közös sajtótájékoztatón mutatták be.

